U-I-108/07
Natisni
Opravilna št.:
U-I-108/07
Datum odločitve:
4. 6. 2009
ECLI:
ECLI:SI:USRS:2009:U.I.108.07
Akt:
Zakon o pravniškem državnem izpitu (Uradni list RS, št. 83/03 − ur. p. b. in 111/07) (ZPDI)
Izrek:
Pobuda za začetek postopka za oceno ustavnosti Zakona o pravniškem državnem izpitu (Uradni list RS, št. 83/03 − ur. p. b. in 111/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Franci Ježek, Ljubljana
Datum vloge:
3. 4. 2007
Vrsta odločitve:
sklep
Vrsta rešitve:
zavrženje
Dokument:
US28734
Dokument v PDF obliki:
U-I-108-07.pdf
78 KB
Prenesite datoteko
U-I-108/07-15
4. 6. 2009
SKLEP
Ustavno sodišče je v postopku za preizkus pobude Francija Ježka, Ljubljana, na seji 4. junija 2009
sklenilo:
Pobuda za začetek postopka za oceno ustavnosti Zakona o pravniškem državnem izpitu (Uradni list RS, št. 83/03 − ur. p. b. in 111/07) se zavrže.
Obrazložitev
1. Pobudnik izpodbija Zakon o pravniškem državnem izpitu (v nadaljevanju ZPDI) v celoti. Zatrjuje, da je izpodbijani akt v neskladju s členi 2, 14, 15, 21, 22, 34, 35, 49, 57, 58, 66, 74 in 153 Ustave. Svoj pravni interes utemeljuje s tem, da naj bi vložil prijavo za opravljanje sodnega pripravništva s sklenitvijo delovnega razmerja za čas pripravništva na Višjem sodišču v Ljubljani, v Celju in v Kopru. Priloži potrdila o oddaji priporočenih pošiljk na omenjena Višja sodišča. Trdi, da mu ni bil izdan noben konkretni posamični akt, zoper katerega bi lahko vložil ustrezna pravna sredstva.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu pa mora privesti do izboljšanja njegovega pravnega položaja.
3. Pobudnik svoj pravni interes utemeljuje z navedbo, da naj bi vložil prijavo za opravljanje sodnega pripravništva s sklenitvijo delovnega razmerja za čas pripravništva na Višjem sodišču v Ljubljani, v Celju in v Kopru. Zgolj zatrjevanje, da je vložil prijavo za opravljanje sodniškega pripravništva s sklenitvijo delovnega razmerja, ne zadošča za utemeljitev pravnega interesa. Takšnega zatrjevanja ni mogoče izkazati le s potrdili o oddaji nekih priporočenih pošiljk na omenjena sodišča. Ker pobudnik ni izkazal, da izpodbijana ureditev po ZPDI neposredno posega v njegov pravni položaj, je bilo treba pobudo zavreči.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar in Jan Zobec. Sklep je sprejelo soglasno.
Jože Tratnik
Predsednik